Document ID: /roh_data/filtered/fineweb-2-filterrobots_roh.jsonl.gz/1636

Per che la selvaschina haja pli simpel da surviver l’enviern, datti en il Grischun enturn 250 zonas da repaus. Fin ussa pudevan chatschaders ed autras persunas bain denunziar a sportists e turists che entravan tuttina en talas zonas, ma betg chastiar els cun ina multa.
Silvaplauna e Segl surdattan incumbensa a chatschaders
10 chatschaders da Segl e Silvaplauna pon far a partir da quest enviern controllas en ils territoris da skis da Corvatsch e Furtschellas e dastgan chastiar mintgin che na sa tegn betg vi da las reglas.
La basa legala per questa incumbensa dattan las duas vischnancas. Ella è da cumparar cun l'engaschament da policists communals, controlladers da pistas, controlladers da l'ura da polizia ubain controlladers da parcadis publics.